2015. 10. 28.

**Budapest Főváros Önkormányzata**

Sajtóközlemény

A KEOP-5.5.0/A/12-2013-0036 AZONOSÍTÓ SZÁMÚ „FŐVÁROSI ÖNKORMÁNYZAT VÁROSHÁZA ÉPÜLETENERGETIKAI FELÚJÍTÁSA"  CÍMŰ 134 millió ft európai uniós támogatást elnyert projekt megvalósításáról

**Budapest Főváros Önkormányzata** az Új Széchenyi Terv és Energia Operatív Program keretén belül Épületenergetikai fejlesztések és közvilágítás energiatakarékos átalakítása tárgyú pályázati felhívásra 2013. február 11-én benyújtotta a „**Fővárosi Önkormányzat Városháza épületenergetikai felújítása**” című pályázatát. A Támogató **KEOP-5.5.0/A/12-2013-0036** azonosító számon regisztrálta a pályázatot, melyet 2014. 03. 10-én fogadott be. A Nemzeti Fejlesztési Minisztérium Környezet és Energetika Operatív Program Irányító Hatósága 2015. 01.08-án megküldte a Támogatói döntésről szóló levelét, mely értelmében a projekt 314 839 297 Ft támogatást kapott. A projekt bruttó elszámolható költsége 370 399 173 Ft. A támogatás mértéke az elszámolható költség 85 %-a.

**A Támogatási Szerződés 2015. március 26-án lépett hatályba.**

**A Támogatási Szerződés módosítására a projekt egyik részfeladatának – a Városháza világítási rendszerének energiatakarékos átalakítása – meg nem valósulása miatt került sor. A projekt elszámolható összköltsége így 134 947 044 Ft-ra csökkent, mely támogatás tartalma 114 704 987 Ft. A Támogatási Szerződés módosításának aláírására 2015. szeptember 30-án került sor.**

A projekt keretében megvalósult:

A projekt a Főpolgármesteri Hivatal épületében található kazánházak közül 3 db **kazánház** (Városház u. tetőtéri, Bárczy utcai, illetve Keresztszárnyi) teljes körű (épületgépészeti, elektromos, építészeti) **korszerűsítését**, és a hozzájuk kapcsolódó fűtőtestek szabályozó szelepeinek cseréjét célozta meg, ami határidőben meg is valósult.

A Városháza épületének (Városház utca 9-11.) fűtését öt kazánház látja el, melyek általánosságban épületszárnyanként (Városház utcai „Tető”, Gerlóczy utcai, Bárczy I. utcai, Keresztszárnyi, „Misi”) helyezkednek el. A kazánházak teljes korszerűsítési munkáinak célja a gazdaságtalan, rossz hatásfokú max. 75%-on üzemelő kazánok cseréje korszerű kondenzációs kazánokra, melyek hatásfoka meghaladja a 95-108%-ot, így a felhasználandó fűtőközeg mennyisége csökkent, ami magával hozza a kibocsájtott égéstermék mennyiségének a csökkenését is. Így a 3 kazán cseréjével éves szinten 190,25 t/év mértékben csökkenhetők az üvegházhatású gázok kibocsátása, valamint az éves energiafelhasználás mértéke 2900,76 GJ/év mértékben csökken.

A fűtési rendszer központi szabályozhatósága a kazánházak korszerűsítésével megtörtént. A kapcsolódó szabályozó, vezérlő berendezések a szelepek, osztók-gyűjtők, fűtési és gázvezetékek, füstcsövek teljes cseréjével, korszerű épületautomatika- és épületfelügyeleti rendszer kialakításával PLC alállomásokon keresztül elérhetők a jól szabályozható és gazdaságosan üzemeltethető fűtési rendszerek.

A korszerűsítés alkalmával a három fűtési rendszerbe összesen cca. 980 db új szelep került beépítésre.

A projekt fizikai befejezésének napja 2015. 10. 01., s a projekt pénzügyi zárásához a záró beszámoló benyújtásának legkésőbbi időpontja 2015. 10. 31.

A projektről bővebb információt a www.budapest.hu oldalon olvashatnak.

**További információ kérhető:**

Király Péter, Beruházási és projektmenedzsment Főosztály

Tel: 36 1 327-1210

E-mail: KiralyP@budapest.hu